kk kk kk kk en lt en en es kk ky en bg kk kk kk kk ru ky en ru kk kk kk kk kk kk kk ru kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk bg kk kk ru uk be en kk es en en lt en es en en pl es en en lt en en ky en ky
Таныссыз жұмыс табуға бола ма? – Qadam
0 168 4 минут оқисыз
Жастар жұмысты көп ауыстырады. Оның себебі неде?
Қалаға жұмыс іздеп келгендердің көбі, алдымен, желілік маркетингтердің құрығына түседі. Қалтасындағы соңғы тиынына дейін сыпырып алып, жұмыссыз қалдыратын желілік маркетингтердің де, кадрлық агенттіктердің де заңсыздықтарын еш дәлелдей алмаймыз.
2. Бірінші себебі, бір жұмыс орнында 2 жылдан артық уақыт жұмыс істегенде біліктілігі көтерілмесе, кез келген адамның жұмысқа деген қызығушылығы жоғалады.  Сондықтан,  басқа жұмысқа ауысады.  Екіншісі, оқыған мамандығы арқылы жұмыс таба алмау. Бізде мектеп бітіргенде баланың қалаған мамандығына түсуге не отбасының жағдайы көтермейді, не әке-шешесінің айтқанынан шыға алмай, солар таңдаған мамандықты оқып шығады да, кейін жұмысқа еш қызығушылығы болмайды. Жұмыс істемейін десе алған дипломы босқа күйіп кетеді. Сонымен, өмір бойы өз ортасын таппай, амалсыздан ілініп-салынып жұмыс істейді. Бір жерде тұрақты жұмыс істемеудің себебі сол. Одан қалды, диплом алғаннан кейін, тәжірибе болмаса да көп ақша табудың жолын ойлап, дипломды сандықтың түбіне тастайды да қара жұмысқа кетеді. Бірде көшеде жүк тасушы жап-жас қазақтың баласынан «қандай оқу бітірдің?» деп сұрағанымда, «бакалавр, универ, экономист» деп жауап берді. «Диплом бойынша жұмыс істемедің бе?»  десем,  «Менде таныс жоқ. Жұмысқа кіруге беретін ақшам да жоқ» деп жауап берді. Осындай ұғыммен қаншама дипломы бар жастардың өмірі қара жұмыспен өлшенуде. Бұл жерде қоғаммен дұрыс жұмыс атқара білмейтін әкімшіліктің де,  жұмыспен қамту орталықтарының да  жауапсыздығы бар.
1.Бұл тұжырыммен келісе алмаймын. Себебі қазір іздеген адамға жұмыс таныссыз да табылады. Бастысы, нарықтық экономиканың еңбек сұранысына сай келе алатын маман болу. Сондықтан, жастарға білім алумен шектелмей, әртүрлі  курстарды оқып, түрлі біліктілікті меңгере білу маңызды. Қазір әлем тез дамып жатыр. Еңбек сұранысында үлкен өзгерістер бар. Сол сұранысқа сай маман болуға тырысу керек. Ол үшін мамандық таңдауда қателеспеу қажет. Мамандық таңдауда қателеспеу үшін мектеп бітіруші түлектерге мамандықтар жайлы ақпараттар мектеп қабырғасында жүргенде түсіндірілуі тиіс. Мамандықтар туралы толық ақпарат білмегендіктен, бітірушілер гранты көп жерге түскісі келеді. Ал ол мамандық 4 жыл бакалаврды меңгеріп шыққанда сұранысқа ие мамандық болмай қалса ше?
Еңбек нарығын реттеуші механизмдер дұрыс жұмыс атқармай жатыр. Қазір статистикаға зер салсаңыз, жоғары білімді мамандардың арасында жұмыссыздық дендеп бара жатқанын көресіз. Тек дипломдағы білімге сенбей, түрлі қысқа мерзімдік курстарға қатысып, еңбек нарығына араласқан дұрыс деп ойлаймын.
2.Менің ойымша, мұның бірден бір себебі, ең алдымен, жастардың жалақыға мән беретіндігі. Нақты жұмыс орнында білімі немесе біліктілігі жетпеу, еңбек шарттарының дұрыс орындалмауы да себеп бола алады. Жастардың мобильді болғаны дұрыс. Бірақ оны біздің қоғам жұмысқа тұрақсыз деп қабылдамауы мүмкін. Қазір жалақыдан медициналық сақтандыру жүйісіне де төлеу керек. Жастарға дұрыс әлеуметтік төлемдер жасалуы тиіс. Тұрғын үй пробламаларын шешуге арналған бағдарламалардың шарттарын жеңілдету керек. Сонда бір жерде тұрақты жұмыс істейтін болады.
1.Бала кезімнен бір уақытта әртүрлі дүниелерге қызығып, апам айқандай, он екі жерден бір түртіп жүретінмін. Соның да әсері болар, мұғалім, газет тілшісі, радио жүргізушісі, журналист, аудармашы бола аласың дегеннен кейін филологияны таңдадым. Дәл қазір балаларды жан-жақты әрі ерте дамытуға арналған мектепте тәрбиешінің көмекшісі болып жұмыс атқарамын. Бұл мен үшін үлкен тәжірибе. Әрине, өз мамандығыма алыстау жұмыс. Бірақ оқуымды бітіргеннен кейін мамандық бойынша 3 жыл жұмыс істедім. Оның бірінші жылында Алматы қаласында екі мектепте, 2 жыл Семей қаласында колледжде оқытушы болдым. Мамандығым бойынша алғаш жұмысқа кіргенде, айлық ақым 20 мың болатынын ескертсе де, бірден келістім. Себебі, дипломың болса да, таныс пен ақшасыз мемлекеттік мекемелерде жұмыс табу біздің елде мүмкін емес деп жүргендер өте көп болды. Тіпті ата-анам да оқу бітіре сала «анаған айтайық, мынаған хабарласайық» деумен болды. Ал менің басты мақсатым еңбек жолымды таза бастау еді, оған  жеттім. Адам өз қолынан келген дүние басқаға да оңай деп ойлайды. Мүмкін кейбір жастарға табаныңнан тозып жұмыс іздеу, аз жалақыға қарамастан тәуекелге барудан қарағанда, көкеңе алғысыңды айтып жылы орынға отыру әлдеқайда дұрыс шешім шығар.
2.Жұмысты жиі ауыстыратын жастардың қатарында мен де бармын. Адамның  күш-қуаты мен жігерін жылдар уатып жіберетін сияқты. Уақыт пен қуат барда неге көп нәрсені біліп қалмасқа, үйреніп алмасқа? Өз басым жұмысты тәжірибе жинап, жан-жақты болу үшін ауыстырамын. Қатты қызықтырып бара жатқан салада еден жуушы болсам да, сол салаға жақындап ішкі күйін бір көріп шықсам деймін. Ал, жастыққа бәрі де жарасады.
1.Негізгі бітірген мамандығым дене шынықтыру пәнінің мұғалімі. Мамандығым бойынша 6 жылдай жұмыс істедім. 6 жылда 3 мектеп ауыстырдым. «Жұмыс жоқ» деген мен үшін сылтау емес. Шынымен де таныссыз жұмыс табу мүмкін емес. Дәл менің мамандығым бойынша. Өйткені, дене шынықтыру мұғалімі ештеңесімен ерекшеленбейді, оқыған әр маманның қолынан келетін іс. Менің де өзгелерден ерекшелігім жоқ, сондықтан, танысы барларды жұмысқа алады да, мен көлеңкеде қалып кетем. Өзім де солай бірнеше мектепке таныс арқылы кіргем. Тұрақтамаған себебім, жалақының аздығы. Бір отбасын асырау керек болған соң, мұғалімнің жалақысы жеткіліксіз болды. Өйткені сағаттарымды да ақшасы барлар тартып алатын. Қазір мұғалімдікті қойып, жеке кәсіппен айналысуға ниет етіп жүрмін.
2. Мен өзім жұмысты көп ауыстырғанды ұнатпайтынмын. Бірақ солай көп ауыстыруға тура келді. Оның негізгі себебі, бәріміз де жалақыны жақсы төлейтін жерде жұмыс істегіміз келеді, сондықтан. Одан кейін басшылықпен арада болатын мәселелер де жұмысты ауыстыруға итермелейді. Жұмысты көп ауыстырудың пайдасы да, зияны да бар. Пайдасы – жаңа орта табасың, таныстарың көбейеді. Зияны – мемлекеттік мекемелерде жұмыс істейтін болсаң, ешқашан көтерілмейсің.
әлеуметтанушы блогер жұмыс жұмыссыз жұмыссыздық мұғалім проблема таныс танысы жоқтың шансы жоқ шанс
0 168 4 минут оқисыз
Facebook LinkedIn VKontakte WhatsApp Telegram Email арқылы бөлісу Басып шығару
«Парасат майданындағы» күресте «Қарапайым Қайрат» жеңді
Әлем көшбасшылары қандай үйде тұрады?
«Отбасы банк» зейнетақы қорындағы ақшаны аудару үшін шот ашуды бастады
Қазақстанда жоғары жалақы алу үшін қандай жұмыс істеу керек?
Пікір үстеу Жауапты болдырмау
Пікір орналастыру үшін кіруіңіз жөн.
«Теңізшевройл» қызметкерлерінің жұмысқа деген махаббатын қалай оятады?
Қалың мал мен мәһрдің айырмашылығы бар ма?
Алматыда тағы да қарақшылар ұсталды
Сарбаз әкімдікке жасалған шабуыл туралы айтып берді
Қазақстанда 8 мыңға жуық адам ұсталды – ІІМ
Қазақстан 2022 жылы ТМД-ға төрағалық етеді
Әкенің туған күніне тілек
Эмоционалды интеллект: Қазақ түсінігі, EQ белгілері
Мұғалімдерге қосымша үстемеақы төленуі мүмкін
Жириновский қазақстандық орыстарды еліне шақырды
Балаңыздың ұйқысы ауысып кетті ме?
Денсаулық & Психология 167
© 2022, Барлық құқық қорғалған
Facebook Twitter WhatsApp Telegram